جینجەر ڕاجەرز

ڤیرجینیا کاترینن مەکمات ناسراو بە جینجەر ڕاجەرز (١٦ی تەممووزی ١٩١١–٢٥ی نیسانی ١٩٩٥) خانمەئەکتەر و سەماکەرێکی ئەمریکی بوو، ھەروەھا گۆرانیبێژی سەردەمی زێڕینی ھۆلیوود و بە یەکێک لە ئایکۆنەکانی ئەمریکا دادەنرێت. لە ماوەی ژیانیدا، جارێک بووەتە براوەی خەڵاتی ئۆسکار. ئەو زیاتر لە سییەکانی سەددەی بیستەم لەڕێی فیلمە میویکاڵییەکان ناسرا. لە ماوەی ژیانی کارکردنیدا لە شانۆ، ڕادیۆ و تەلەفزیۆنیش دەرکەوتنی گرنگی ھەبوو.

جینجەر لە ساڵی ١٩٢٥ بووە براوەی خەڵاتی پێشبڕکێیەکی سەماکردن. لە ساڵی ١٩٣٠، بۆیەکەمینجار بە فیلمی گەنجەکەی مانھاتن (Young Man of Manhattan) بەشداری کرد. لە ساڵی ١٩٣١، بەھۆی بەشداری کردنی لە شانۆی برۆدوەی کچی شێت (Girl Crazy) ناوبانگی پەیدا کرد، ئەمەش وایکرد گرێبەستێکی کۆمپانیای پاراماونت پیکچەرز بۆ بەشداری کردن لە پێنج فیلمی کۆمپانیاکە بەدەست بھێنێت.

جینجەر ڕاجەرز لە ساڵی ١٩٤٠ لە فیلمی کیتی فۆیل (Kitty Foyle) بەڕۆڵی سەرەکی بەشداری کرد، بەھۆی ئەم فیلمەوە خەڵاتی ئۆسکاری بۆ باشترین خانمەکتەر پێدرا. دوای بردنەوەی ئۆسکار، ناوبانگی ئەو زیاتر بەربڵاوبوویەوە و بەم ھۆیەوەش بوو بە یەکێک لە گرانترین خانمەئەکتەرانی جیھان ھەروەھا یەکێک لە سەرکەوتووترینانی بۆکس ئۆفیسی ئەمریکا.

لە ماوەی ژیانی ھونەریدا، جینجەر بەشداری لە ٧٣ فیلمدا کرد، لەلایەنن پەیمانگای فیلمی ئەمریکییەوە ناوی لە ڕیزبەندی ١٤ەمی مەزنترین خانمە ئەکتەرانی سینەمای ئەمریکی کلاسیک ھات.

 سەرچاوەکان 

پۆل:ئەمریکییەکانی بە ڕەگەز ئینگلیز
پۆل:ئەمریکییەکانی بە ڕەگەز سکۆتلاندی
پۆل:براوەکانی خەڵاتی ئۆسکاری باشترین خانمەئەکتەر
پۆل:خانمەکتەرە ئەمریکییەکانی سەدەی ٢٠ەم
پۆل:خانمەکتەرەکانی فیلمی ئەمریکی
پۆل:لەدایکبووانی ١٩١١
پۆل:مردووانی ١٩٩٥
پۆل:کچە ئەمریکیە سەماکارەکان
پۆل:خانمەکتەرە ئەمریکییەکانی سەر ستەیج
پۆل:مەسیحییە ئەمریکییە زانستخوازەکان
پۆل:خانمەکتەرانی تەلەڤیزیۆنی ئەمریکی
پۆل:گۆرانیبێژە ئەمریکییەکانی سەدەی ٢٠ەم
پۆل:کچە ئەمریکییە سەماکارەکان
پۆل:خانمەکتەرانی کالیفۆڕنیا